Kamu bisa jelasin ke aku soal Ronald Koeman dalam bahasa melayu?

Ronald Koeman (; lahir 21 Mac 1963) merupakan pengurus dan bekas pemain bola sepak profesional Belanda. Dia merupakan adik kepada bekas jurulatih Feyenoord, Erwin Koeman dan anak kepada bekas pemain bola sepak Belanda, Martin Koeman. Koeman boleh beraksi di posisi pertahanan dan posisi tengah. Koeman dikenali dengan hantaran jarak jauhnya, serta ketepatan percubaan terutamanya semasa sepakan percuma. Dia merupakan pemain pertahanan dengan jaringan terbanyak dalam sejarah bola sepak; dia juga merupakan pengambil sepakan penalti yang tepat.

Di peringkat antarabangsa, Koeman merupakan salah seorang bintang pasukan kebangsaan Belanda, bersama-sama Marco van Basten, Ruud Gullit, Frank Rijkaard dan Dennis Bergkamp. Dia memenangi Euro 88 dan bermain ketika Piala Dunia FIFA 1990 dan Piala Dunia FIFA 1994.

Selepas memenangi Piala Eropah bersama PSV pada tahun 1988,  Koeman berpindah ke Barcelona dan menjadi sebahagian daripada "pasukan impian" Johan Cruyff, membantu kelab itu memenangi La Liga empat kali berturut-turut di antara tahun 1991 dan 1994. Dia juga memenangi Piala Eropah pada tahun 1992 dimana dia menjaringkan gol kemenangan ke atas Sampdoria.